١. -"ی، یی، وی، زاده. بو شکیلچیلر شخص آدلارینا علاوه اولوناراق فامیلییا عمله گتیریر. مثلا: محمدی، جهانی، احمدزاده، رضایی...
٢.- خانا. فارس منشالی خانا سؤزو ادبی دیلیمیزده اولدوغو کیمی، تبریز دیالئکتینده ده تام شکیلچیلشرک، سؤز یارادیجیلیقی پروسئسینده فعال اشتراک ائدیر. همین شکیلچی اؤز منشایینه اویغون یئر معناسی ایفاده ائدیر. مثلا: نمازخانا، بالاخانا (ائوین ایکینجی مرتبه سی)، کابابخانا، توپخانا (سیلاح ساخلانیلان یئر)..
٣. گاه. تبریز دیالکتینده "گاه" سؤزو شکیلچی کیمی موافق یئر معناسینی بیلدیریر. مثلا:درمانگاه، خرمنگاه، نشانگاه...
٤. دان. تبریز دیالئکتینده "دان" شکیلچیسی آذربایجان و آلینما سؤزلره علاوه اولونور و اشیانین آدینی بیلدیریر. نمکدان، شامدان، گلدان..
۵. دار. بو تبریز دیالئکتینده غیری- محصولدار شکیلچیلردن حساب اولونور. دامدار، خبردار، باغدار
فعل دوزلدن شکیلچیلر.
فعل دوزلدن شکیلچیلر مختلف نطق حصه لریندن تازا معنالی فعللر عمله گتیریر. تبریز دیالئکتینده کی فعل دوزلدن شکیلچیلر آذربایجان ادبی دیلی و دیگر لهجه لرله عینییت تشکیل ائدیر. بو شکیلچیلر آشاغیداکیلاردیر:
١. لا- له. مثلا: بالاتی(مایا)، قیرما تیکه(تیکه ات)، کردی(لک)، جه به (خورجون)، چاتی (بالاجا کندیر) سؤزلرینه لا- له شکیلچیسی آرتیرماقلا "چاتیلا- باغلاماق"، "جه به له- خورجونا ییغماغ"، قیرمالا- تیکه له، قویلا- باسدیرماق و سایر فعللر دوزلیر.
٢. تبریز دیالئکتینده سؤزون سون صامتیندن آسیلی اولاراق لا- له شکیلچیسینین "دا- ده، نا- نه، را-ره نوعلریده وار.مثلا: آریتتتدا، یوخوننا، چوموررا(پالچیقلاماق)، آغیررا (عزیزلمک)
٣. لاش- لش. آراملاش، یاوالاش، جوقه لش (دور وورماق)، بترلش (داها دا پیسلشمک).
٤.لان- لن. یاشلان- یئتیشمک، یایلان- یاییلماق...
۵. آل-ال- ل.تبریز دیالئکتینده صفتلردن دوزلتمه فعللر عمعله گتیرمک خصوصیتلرینه مالکدیر. آجال- آچماق، گئنل- دیکل، دوزل، تورشال...
۶. مالا- مه له. تبریز دیالئکتینده بو شکیلچییه آز تصادف اولونور. مثلا: "سرمه له- مسخره یه قویماق"، "بوغمالا- بوغماق". جماعت ماللانی سرمه له مه یه قویمیشدی
۷. ایشگه-اێشگه- اوشگه- اۆشگه. بوایش-اێش- اوش- اۆش قارشیلیق- مشترک نوع شکیلچیسی ایله "گه" قدیم یؤنلوک حال شکیلجیسینین بیرلشمه سیندن عمه له گلن مرکب شکیلچیدیر. بو شکیلچینین کمییله تبریز دیالئکتینده مختلف نطق حصه لریندن عمه له گلن دوزلتمه فعللر معیین بیر اشیانین وضیتینین تدریجن ده ییشدییینی بیلدیریر. مثلا: آغاش فیریشگیر (چاتلاییر)، قوتدار فیررردن (چاتلاردان) چاتلاردان آقاجی ییماغا باشلیر...
٨.آن- ان. تبریز دیالئکتینده بو شکیلچی ایله دوزلن دوزلتمه فعللره ده تصادف اولونور. مثلا: ایکوش گوننن سورا گؤردوخ کی، ارخین قیرا: داوالاندی (چپرلندی).. قویونناری اوقیرراناننار وسطینده (مرکزده) به خ اؤیه نیردیله (یوکسک سسله دانیشماق)..
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab